ພິທີສົ່ງສະການ ທ່ານ Muhammad Ali ມີກຳນົດ ຈັດຂຶ້ນ ໃນວັນສຸກ
ໂຄສົກຂອງທ່ານ Ali ໄດ້ກ່າວວ່າ ທ່ານ Ali ແມ່ນ “ປະຊາຊົນຂອງໂລກ” ແລະວ່າ ທ່ານຢາກໃຫ້ທຸກໆຄົນ ຈາກ ທຸກໆຊົນຊັ້ນ ສາມາດເຂົ້າຮ່ວມໃນພິທີສົ່ງສະການ.
ອະດີດປະທານາທິບໍດີ ສະຫະລັດ ທ່ານ Bill Clinton ແມ່ນໜຶ່ງໃນ ບັນດາຜູ້ມີຊື່ສຽງທີ່ມີ ແຜນກ່າວສະດຸດີໃນພິທີສົ່ງສະການຂອງແຊມປ້ຽນ ນັກມວຍ Muhammad Ali, ເຊິ່ງໄດ້ ເສຍຊີວິດໃນຕອນຄ່ຳ ຂອງວັນສຸກທີ່ຜ່ານມາ ຮວມອາຍຸ 74 ປີ ຫຼັງຈາກໄດ້ຕໍ່ສູ້ກັບໂຣກ ພາກິນສັນ ທີ່ກອງປະຊຸມຖະແຫຼງຂ່າວໃນວັນເສົາວານນີ້, ຜູ້ຕ່າງໜ້າຂອງທ່ານ Ali ໄດ້ປະກາດວ່າ ພິທີຊາປະນາກິດສົບຈະໄດ້ຖືກຈັດຂຶ້ນ ໃນວັນສຸກ ທີ່ຈະ ມາເຖິງນີ້ ໃນເມືອງ Louisville ລັດ Kentucky ເຊິ່ງເປັນ ບ້ານເກີດຂອງຜູ້ຊາຍທີ່ເປັນຮູ້ຈັກໂດຍແຟນຜູ້ຊົມທີ່ຮັກທ່ານໃນຖານະ “ແຊມປ້ຽນ ແລະ “ຜູ້ທີ່ຍິ່ງໃຫຍ່ທີ່ສຸດ” ນອກຈາກນີ້ກໍຈະມີທ່ານ Clinton, ນັກຕະ ລົກທ່ານ Billy Crystal ແລະ ຜູ້ປະກາດຂ່າວ ທ່ານ Bryant Gumbel ໃນລາຍຊື່ຂອງ ຜູ້ທີ່ຈະໄດ້ກ່າວສະດຸດີ ໂຄສົກຂອງທ່ານ Ali ໄດ້ກ່າວວ່າ ທ່ານ Ali ແມ່ນ ” ແລະ ວ່າທ່ານ ຢາກໃຫ້ທຸກໆຄົນຈາກທຸກໆຊົນຊັ້ນ ສາມາດເຂົ້າ ຮ່ວມໃນງານ ດັ່ງນັ້ນ ງານຊາປະນາ ກິດສົບຈະຖືກຈັດຂຶ້ນຢູ່ສະໜາມ ກິລາ Louisville ທີ່ມີບ່ອນນັ່ງບັນຈຸໄດ້ເຖິງ 22,000 ຄົນ ຈະມີການ ເປີດໃຫ້ສາທາລະນະຊົນເຂົ້າຮ່ວມ ແລະ ມີການຖ່າຍທອດທາງອິນເຕີ ເນັດ ແຟນກິລາ ແລະ ຜູ້ທີ່ມັກທ່ານ Ali ໄດ້ທຳການລະນຶກເຖິງ ແລະ ໄວ້ອາໄລໃຫ້ກັບວິລະບູ ລຸດຂອງພວກເຂົາເຈົ້າໃນວັນເສົາວານນີ້ ບໍ່ເທົ່າໃດຊົ່ວໂມງຫຼັງຈາກໄດ້ມີການປະກາດວ່າ ອະດີດແຊມປ້ຽນໂລກໄດ້ເຖິງແກ່ມໍລະນະກຳແລ້ວ ທຸງຊາດໄດ້ຖືກຊັກລົງເຄິ່ງເສົາໃນວັນເສົາວານນີ້ ແລະ ພິທີໄວ້ອາໄລ ກໍໄດ້ຈັດຂຶ້ນໃນ ເມືອງ Louisville ລັດ Kentucky, ບ່ອນທີ່ທ່ານ Ali ໃນເວລານັ້ນມີຊື່ວ່າ Cassius Marcellus Clay, ໄດ້ເຕີບໃຫຍ່ຂຶ້ນ ມາ ແລະ ເປັນບ່ອນທີ່ລາວໄດ້ຮຽນຊົກມວຍຈົນເຮັດ ໃຫ້ລາວໄດ້ ຊະນະ ຫຼຽນຄຳ ໃນການແຂ່ງຂັນກິລາໂອລິມປິກປີ 1960 ສອງສາມປີຕໍ່ມາ, ຫຼັງຈາກລາວ ໄດ້ຊະນະການຊົກມວຍອາຊີບ ລຸ້ນ Heavyweight ເປັນຄັ້ງທຳອິດແລ້ວ, ທ່ານ Clay ໄດ້ ປະກາດວ່າ ລາວໄດ້ປ່ຽນໄປນັບຖືສາສະໜາອິສລາມ, ປະຖິ້ມຊື່ຂອງບັນ ພະບູລຸດ ແລະ ກາຍມາເປັນຊື່ Mohammad Ali ໃນນະຄອນນິວຢອກ, ພິທີໄວ້ອາໄລແມ່ນໄດ້ຖືກຈັດຂຶ້ນຢູ່ຄຸ້ມ Harlem, ແລະ ການໄວ້ອາໄລແມ່ນໄດ້ຈັດຂຶ້ນສຳລັບບັນດາແຟນຜູ້ທີ່ໄດ້ໄປເຕົ້າ ໂຮມກັນຢູ່ນອກສະຖານທີ່ຈັດກິລາຂະໜາດໃຫຍ່ Madison Square Garden